7. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ  ΚΑΙ ΤΕΧΝΟΛΟΓΙΑΣ Αριθ. 2739 της 22 Φεβρ./15 Μαρτ. 1994 (ΦΕΚ Β΄  165) Κανονισμός ενημέρωσης του πληθυσμού για τα εφαρμοστέα μέτρα της Υγείας και την ακολουθητέα συμπεριφορά σε περίπτωση εκτάκτου κινδύνου από ακτινοβολίες. Έχοντας υπόψη: α)Την οδηγία 89/618/Euratom της 29.11.89, σχετικά με την ενημέρωση του πληθυσμού σε περίπτωση εκτάκτου κινδύνου από ακτινοβολίες. β)Τον Νόμ. 181/1974 «Περί προστασίας εξ ιοντιζουσών ακτινοβολιών», γ)Τον Νόμ. 874/1971 «Περί πυρηνικών εγκαταστάσεων», δ)Την κοινή Υπουργική Απόφαση 14632 (ΦΟΡ) 1416/1991. ε)Την υποχρέωση της χώρας για την εναρμόνιση της Ελληνικής Νομοθεσίας με το Κοινοτικό Δίκαιο, στ)Το γεγονός ότι δεν προκαλείται δαπάνη σε βάρος του κρατικού προϋπολογισμού από την εφαρμογή της παρούσας απόφασης, αποφασίζουμε: Εγκρίνουμε τον παρόντα Κανονισμό: ΣΚΟΠΟΣ Άρθρ.1.-Ο παρών κανονισμός αποβλέπει στον καθορισμό της διαδικασίας ενημέρωσης του Ελληνικού πληθυσμού από εκτάκτους κινδύνους από ακτινοβολίες. ΟΡΙΣΜΟΙ Άρθρ.2.-Για την εφαρμογή του παρόντος κανονισμού, έκτακτος κίνδυνος από ακτινοβολίες νοείται κάθε κατάσταση: 1.Που είναι συνέπεια: α)ατυχήματος που έχει συμβεί σε ελληνικό έδαφος ή στο έδαφος άλλου κράτους, σε εγκαταστάσεις ή στα πλαίσια δραστηριοτήτων που αναφέρονται στην παρ. 2 του παρόντος, και έχει προκαλέσει ή υπάρχει κίνδυνος να προκαλέσει σημαντική διαρροή ραδιενεργών υλικών. β.της διαπίστωσης μέσα ή έξω από το Ελληνικό έδαφος αφύσικων επιπέδων ραδιενέργειας τα οποία είναι πιθανόν να είναι επιβλαβή για τον Ελληνικό πληθυσμό ή γ.άλλων ατυχημάτων εκτός των αναφερομένων στο 1α του παρόντος, που έχουν συμβεί σε εγκαταστάσεις ή στα πλαίσια δραστηριοτήτων που αναφέρονται στην παρ. 2 του παρόντος και έχουν προκαλέσει ή υπάρχει κίνδυνος να προκαλέσουν σημαντική διαρροή ραδιενεργών υλικών ή δ.άλλων ατυχημάτων από τα οποία προκαλείται ή ενδέχεται να προκληθεί σημαντική διαρροή ραδιενεργών υλικών. Σελ. 402,504(γ) Τεύχος 1236-Σελ. 78 2.Οι εγκαταστάσεις και δραστηριότητες που αναφέρονται στην παρ. 1α και γ του παρόντος είναι οι εξής: α.οποιοσδήποτε πυρηνικός αντιδραστήρας. β.οποιαδήποτε άλλη εγκατάσταση που έχει σχέση με τον κύκλο του πυρηνικού καυσίμου. γ.οποιαδήποτε εγκατάσταση διαχείρισης ραδιενεργών καταλοίπων. δ.μεταφορά και αποθήκευση πυρηνικών καυσίμων και ραδιενεργών καταλοίπων. ε.κατασκευή, χρησιμοποίηση, αποθήκευση, διάθεση και μεταφορά ραδιοϊσοτόπων για γεωργικούς, βιομηχανικούς, ιατρικούς και συναφείς προς αυτούς επιστημονικούς και ερευνητικούς σκοπούς και στ.χρησιμοποίηση ραδιοϊσοτόπων για παραγωγή ενέργειας σε διαστημικά μηχανήματα. Άρθρ.3.-Για την εφαρμογή του παρόντος κανονισμού οι όροι «σημαντική διαρροή» ραδιενεργών υλικών και «αφύσικα επίπεδα ραδιενέργειας τα οποία είναι πιθανό, να είναι επιβλαβή για τη δημόσια υγεία» καλύπτουν τις καταστάσεις που ενδέχεται να επιφέρουν υπέρβαση των ορίων δόσης που ορίζει για το κοινό η Κοινή Υπουργική Απόφαση Αριθ. 14632 (ΦΟΡ) 1416 ΦΕΚ 539/Β/19.7.91, άρθρ. 1.3.2. Άρθρ.4.-α.Πληθυσμός που ενδέχεται να πληγεί σε περίπτωση έκτακτου κινδύνου είναι ολόκληρος ο Ελληνικός πληθυσμός. β.Πραγματικά πληττόμενος πληθυσμός σε περίπτωση έκτακτου κινδύνου από ακτινοβολίες είναι η ομάδα του πληθυσμού που θα καθοριστεί από την Διϋπουργική Επιτροπή που θα ενεργοποιείται σε περίπτωση Έκτακτης Ανάγκης. 34.Δ.κ.7 Προστασία από ακτινοβολίες ΕΝΗΜΕΡΩΣΗ ΠΛΗΘΥΣΜΟΥ ΠΡΙΝ ΑΠΌ   ΚΑΤΑΣΤΑΣΗ ΕΚΤΑΚΤΗΣ ΑΝΑΓΚΗΣ Άρθρ.5.-Η ενημέρωση του κοινού σε περίπτωση εκτάκτου κινδύνου από ακτινοβολίες γίνεται με απόφαση του Υπουργού Βιομηχανίας Ενέργειας και Τεχνολογίας μετά από πρόταση του Προέδρου της Ελληνικής Επιτροπής Ατομικής Ενέργειας (ΕΕΑΕ) ή του νόμιμου αναπληρωτή του και με σύμφωνη γνώμη του Υπουργού Υγείας, Πρόνοιας και Κοινωνικών Ασφαλίσεων. Προκαταρκτική ενημέρωση του πληθυσμού γίνεται με ειδικό φυλλάδιο, παράρτημα το οποίο εκδίδεται από την ΕΕΑΕ και κυκλοφορεί μετά από έγκριση του Υπουργού Βιομηχανίας, Ενέργειας και Τεχνολογίας και σύμφωνη γνώμη του Υπουργού Υγείας, Πρόνοιας και Κοινωνικών Ασφαλίσεων. Το φυλλάδιο περιλαμβάνει πληροφορίες σχετικές με τους κινδύνους της υγείας του πληθυσμού και διανέμεται μετά από απόφαση του Υπουργού Βιομηχανίας, Ενέργειας και Τεχνολογίας. Η ΕΕΑΕ αναπροσαρμόζει τις πληροφορίες που περιέχονται στο φυλλάδιο εφόσον επέρχονται αλλαγές στα περιγραφόμενα μέτρα ή στις πληροφορίες. ΕΘΝΙΚΗ ΕΠΙΤΡΟΠΗ ΕΝΗΜΕΡΩΣΗΣ Άρθρ.6.-1.Με απόφαση του Υπουργού Βιομηχανίας Ενέργειας και Τεχνολογίας και σύμφωνη γνώμη του Δ.Σ. της ΕΕΑΕ συγκροτείται η Εθνική Επιτροπή Ενημέρωσης (ΕΕΕ) από τους εξής: -Πρόεδρο της ΕΕΑΕ ως Πρόεδρο -Αντιπρόεδρο της ΕΕΑΕ ως Αναπληρωτή Πρόεδρο -Έναν Εκπρόσωπο από την Εταιρεία Πυρηνικής ιατρικής και Βιολογίας ή από την Εταιρεία Ακτινοπροστασίας, με τον αναπληρωτή του. -Έναν καθηγητή ΑΕΙ Ιατρικής Φυσικής με τον αναπληρωτή του. Έναν καθηγητή ΑΕΙ Πυρηνικής Τεχνολογίας με τον αναπληρωτή του. -Έναν εκπρόσωπο της Γενικής Γραμματείας Τύπου και Πληροφοριών με τον αναπληρωτή του. -Τον Γενικό Δ/ντή του Υπουργείου Υγείας Πρόνοιας και Κοινωνικών Ασφαλίσεων με τον νόμιμο αναπληρωτή του. 2.Η Εθνική Επιτροπή Ενημέρωσης μπορεί να συνεδριάζει και να λαμβάνει αποφάσεις και χωρίς να έχει απαρτία, εφόσον όμως είναι παρόντες οπωσδήποτε ο Πρόεδρος, ο εκπρόσωπος της Γενικής Γραμματείας Τύπου και ο Γενικός Δ/ντής του Υπουργείου Υγείας ή οι νόμιμοι αναπληρωτές τους. Η έδρα της Εθνικής Επιτροπής Ενημέρωσης είναι τα γραφεία της ΕΕΑΕ. Η γραμματειακή στήριξη παρέχεται από της ΕΕΑΕ στην οποία τηρείται και το σχετικό αρχείο της Επιτροπής. 3.Η Εθνική Επιτροπή Ενημέρωσης έχει τις παρακάτω αρμοδιότητες: -Ενημερώνει τον πληθυσμό μέσω των Μέσων Μαζικής Ενημέρωσης για την έναρξη, την εξέλιξη και λήξη του έκτακτου κινδύνου από ακτινοβολίες. -Εκδίδει οδηγίες για τις ειδικές επαγγελματικές ομάδες που είναι σχετικές με την αντιμετώπιση του εκτάκτου κινδύνου (ιατρούς, νοσηλευτές, πυροσβέστες, σώματα ασφαλείας, κ.λ.π.) και για ιδρύματα με ιδιαίτερες συλλογικές ευθύνες όπως σχολεία, νοσοκομεία, κατασκηνώσεις κ.α. 4.Η Εθνικής Επιτροπή Ενημέρωσης συνέρχεται μετά από ειδοποίηση του Προέδρου της από την Διυπουργική Επιτροπή με την οποία βρίσκεται σε συνεχή επαφή και από την οποία ενημερώνεται ανελλιπώς και παίρνει τις απαραίτητες πληροφορίες προκειμένου να διαμορφώσει τις απαραίτητες οδηγίες προς τον πληθυσμό. Για την ανακοίνωση των πληροφορικών και των οδηγιών μέσω των μέσων μαζικής ενημέρωσης απαιτείται η έγκριση του Υπουργού ΒΕΤ μετά από πρόταση του Προέδρου της ΕΕΑΕ. ΕΝΗΜΕΡΩΣΗ ΣΕ ΠΕΡΙΠΤΩΣΗ ΕΚΤΑΚΤΟΥ  ΚΙΝΔΥΝΟΥ ΑΠΟ ΑΚΤΙΝΟΒΟΛΙΕΣ Άρθρ.7.-Σε περίπτωση εκτάκτου κινδύνου οι ανακοινώσεις και οδηγίες της Εθνικής Επιτροπής Ενημέρωσης εκδίδονται το ταχύτερο δυνατό με μορφή ανακοινωθέντος. Τα μέσα μαζικής ενημέρωσης ενημερώνονται γραπτά από την ΕΕΑΕ. Ως μέσα μεταδόσεως του ανακοινωθέντος χρησιμοποιούνται τα εξής: α.οι κρατικοί ραδιοφωνικοί και τηλεοπτικοί σταθμοί, οι οποίοι μεταδίδουν το ανακοινωθέν χωρίς καμία καθυστέρηση όπως αυτό περιγράφεται στην παρακάτω παράγραφο, β.η Γενική Γραμματεία Τύπου και Πληροφοριών, η οποία διαβιβάζει αμέσως το ανακοινωθέν σε όλα τα μέσα μαζικής ενημέρωσης, γ.ο ΟΤΕ, ο οποίος μεταδίδει αμέσως το ανακοινωθέν στο δελτίο ειδήσεων,  δ.το Υπουργείο Υγείας Πρόνοιας και Κοινωνικών Ασφαλίσεων, το οποίο μεταβιβάζει αμέσως το ανακοινωθέν στις Διευθύνσεις Υγιεινής των Νομαρχιών και ε.το Υπουργείο Εσωτερικόν, το οποίο διαβιβάζει αμέσως το ανακοινωθέν στις αρχές τοπικής αυτοδιοικήσεως. Το ανακοινωθέν περιλαμβάνει: α.Στην κατάσταση προ συναγερμού, ειδοποίηση του πληθυσμού να παρακολουθεί ραδιόφωνο και τηλεόραση ορισμένες ώρες, και έκδοση προκαταρκτικών οδηγιών για τα ιδρύματα με συλλογικές ευθύνες. β.Στην κατάσταση εκτάκτου κινδύνου, πληροφορίες για το έκτακτο περιστατικό και εφόσον είναι γνωστά, τα χαρακτηριστικά του, όπως: 1.Τόπος, ημερομηνία, ώρα του ατυχήματος ή του απειλούμενου ατυχήματος. 2.Είδος πυρηνικής εγκαταστάσεως (π.χ. πυρηνικός αντιδραστήρας ή πυρηνοκίνητος δορυφόρος ή πυρηνοκίνητο πλοίο κ.λ.π.). 3.Τι είδους ραδιοϊσότοπα και σε τι ποσότητες έχουν διασπαρεί και ποια είναι η αναμενόμενη πορεία τους μέσω της ατμόσφαιρας, των υδάτων, κ.λ.π. 4.Η απειλούμενη γεωγραφική περιοχή. (Μετά τη σελ. 402,504(γ) Σελ. 402,505 Τεύχος 1236-Σελ. 79 Προστασία από ακτινοβολίες 34.Δ.κ.7 5.Η αναμενόμενη εξέλιξη του ατυχήματος. 6.Ο χρόνος εκδόσεως νέου ανακοινωθέντος. γ.Οδηγίες αυτοπροστασίας ανάλογα με την περίπτωση του έκτακτου περιστατικού. δ.Συμβουλές για συνεργασία των αρμοδίων υπηρεσιών για την καλύτερη και δραστικότερη εφαρμογή των οδηγιών. ε.Την επιτροπή που είναι υπεύθυνη για την εφαρμογή των οδηγιών που ενδεχομένως περιλαμβάνει το ανακοινωθέν. (Ακολουθεί Παράρτημα) 